b'\n_START_ARTICLE_\nJennifer Stone\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nJennifer Lindsay Stone se je rodila 12. februarja 1993 v Arlingtonu, Teksas, Zdru\xc5\xbeene dr\xc5\xbeave Amerike._NEWLINE_V zasebnem \xc5\xbeivljenju se zelo razume s Seleno Gomez, s katero igra v televizijski seriji \xc4\x8carovniki s trga Waverly.\n_START_SECTION_\nKariera\n_START_PARAGRAPH_\nJennifer Stone je s svojo igralsko kariero za\xc4\x8dela v starosti \xc5\xa1estih let, ko je za\xc4\x8dela z igranjem v lokalnem gledali\xc5\xa1\xc4\x8du. Pogodbo z igralsko agencijo je sklenila v starosti osem let._NEWLINE_Jennifer Stone je svoj preboj do\xc5\xbeivela, ko je bila leta 2003 kot Martha sprejeta v igralsko ekipo New Line Cinema televizijske serije Ostarela leva. Za to vlogo je prejela nominacijo za nagrado Young Artist Award, kasneje pa je za vlogo v televizijski seriji Zdravnikova vest dobila \xc5\xa1e eno nominacijo za isto nagrado. Pojavila se je v televizijskih serijah Line of Fire in Brez sledu. Februarja 2007 je bila sprejeta v igralsko zasedbo Disneyjeve televizijske serije \xc4\x8carovniki s trga Waverly kot Harper Finkle. Leta 2009 so po seriji posneli tudi istoimenski film. Na YouTubeu je skupaj s svojima sodelavcema iz televizijske serije \xc4\x8carovniki s trga Waverly, Seleno Gomez in Davidom Henriejem za\xc4\x8dela objavljati kratke posnetke, pred kratkim pa je za\xc4\x8dela s snemanjem svoje spletne oddaje na YouTubeu._NEWLINE_Leta 2009 je imela glasovno vlogo v Disney Channelovem televizijskem filmu Ugrabljeni o\xc4\x8dka. Imela je tudi glasovno vlogo Amande, Candaceine h\xc4\x8derke v prihodnosti, v televizijski seriji Phineas in Ferb. Leta 2010 je imela glavno vlogo v filmu Mala vohunka: Blogerske vojne.'